— koji je i danas prisutan — pa čak i gradska gimnazija. Posebni 
značaj biblioteci daju starohrvatske liturgijske knjige pisane hrvat- 
skim pismom — glagolicom. Tu spada i vrlo rijetki primjerak (do 
sada su poznata samo dva) drugog izdanja hrvatskoga glagolskoga 
misala tiskanog 1494. u Senju. 


Samostanski arhiv obuhvaća obilje pergamena (prva datira iz 
1387.) i druge rukopisne građe u kojima se čuva živa uspomena 
na život samostana i njegove braće, Provincije i cijelog Reda. Tu 
su i zbirka muzikalija kao i ostali dragocjeni povijesni izvori za 
Cres i druge povijesne dogodovštine koje su se izmjenjivale nad 
ovim podnebljem. 


Svaka pojavnost u svijetu ima životnu logiku, svoj stil, svoju 
znakovitost i svoju poruku. U tom duhu treba promatrati cjelokupnu 
povijest samostana i crkve Sv. Franje u Cresu i sinova Sv. Franje 
Asiškog, koji su ovdje, od samih početaka pa sve do današnjeg 
dana, živjeli, radili i molili, naviještajući svim ljudima u Kristovo 
ime »Mir i Dobro«. Ovaj stil života franjevačke poruke i dandanas 
ljubomorno njeguje samostanska zajednica braće prema svim lju- 
dima dobre volje. 


Pročelje crkve Sv. Franje (15. st.) 


Zvonik crkve Sv. Franje (1695) 


INFORMACIJE: 

Sveta misa nedjeljom: 7 i 9 sati (u 20 sati na njemačkom) 
Sakralni muzej otvoren: 10—12 i 18-20 sati (i po 
dogovoru) 


IZDAVAČ: Samostan Sv. Franje, Šetalište 20. aprila 2, 
51557 Cres (tel. 051/871-217) 


ODGOVARA: Alojzije Mate Litrić, Šetalište 20. aprila 2, 
Cres 


Izdano u Zagrebu, travnja 1990. 


TISAK: Tiskara »A. G. Matoš«, Samobor 


SAMOSTAN 

Misno ruho (18. st.) i posuđe iz Kine (19. st.) 


Samostan sv. Franje u Cresu 


Samostan Sv. Franje u Cresu jedan je od brojnih samostana 
Hrvatske provincije Sv. Jeronima franjevaca konventualaca, koji se 
s pravom naziva spomenik kulture, vjere i umjetnosti. 


Sinovi Sv. Franje dolaze u Cres već u XIII. st. Smjestili su se 
»extra moenia« (van zidina) grada Cresa i na današnjem lokalitetu 
samostana i crkve Sv. Franje osnovali su svoje prvo obitavalište. 
S vremenom to prvo obitavalište doživljava mnoge i temeljite prei- 
nake i nadogradnje, ali je ipak sačuvalo svoj povijesni kontinuitet 
sve do svoje današnje pojavnosti, koja je djelo posljednjega osmo- 
godišnjeg restauratorskog zahvata (1977-1985). 


Crkva 


Današnja crkva Sv. Franje sagrađena je u XV. st. u franjevačkoj 
gotici, čiji je stil kasnije doživljavao razne preinake. Sadašnja »stil- 
ska« forma potječe iz 1854. godine. Creska plemićka obitelj De 
Petris (Petrić) proširuje crkvu 1520. time što joj dodaje jednu kapelu 
u renesansnom stilu. Kapela je otvorena prema crkvi kroz tri polu- 
kružna luka, dok je sama kapela podijeljena lukovima u tri prostora, 
a svaki od njih ima kružni svod s kamenim lukovima. U sredini 
kapele nalaze se orgulje iz 1904. godine s 18 registara. Na suprotnoj 


Sakralni muzej: Kalež iz srebra (oko 1700. g.) 


a 


strani kapele nalaze se dva mramorna oltara iz XVIII. st. Glavni 
oltar je preinačen 1980. prema novim liturgijskim propisima, a sa- 
građen je od mramornih dijelova staroga glavnog oltara iz XVIII. 
st. Nad oltarom je viseći drveni križ s korpusom iz XVII-XVIII. st. 
U apsidi nalaze se izrezbarena korska sjedala iz XV. st., u gotskom 
stilu. U sredini apside je intarzirano sjedište iz XVII. st. za sveće- 
nike, a iznad sjedišta je velika slika na platnu Sv. Franje, koju je 
izradio 1857. padovanski slikar Ferdinand Schuman. Crkvi je nado- 
građen 1695. vrlo lijepi zvonik. 


Samostan 


Samostan se sastoji od dva klaustra: velikoga i maloga. Veliki 
klaustar je sagrađen početkom XVI. st. Služio je, među ostalim, 
kao i crkva, za ukop uglednih mještana. U sredini klaustra sagra- 
đena je između 1554. i 1560. velika i impozantna cisterna, koja je 
u slučaju velikih nestašica vode služila i potrebama pučanstva. 
Klaustar je obogaćen 1985. brončanim bistama četiriju vrhovnih 
poglavara Reda franjevaca konventualaca. Sva četvorica su rođena 
u Cresu i u ovom samostanu stekla svoje prve franjevačke ideale. 


U velikom klaustru je također i vrijedan sakralni muzej preko 
kojega se mogu u najbitnijim crtama upoznati ne samo vrijedni 
predmeti i uspomene koje samostan posjeduje, nego i dostignuće 


Andrea de Murano: Bogorodica s Djetetom (1475) 


Crkva Sv. Franje: Prezbiterij i apsida, s raspelom iz 17. st. 


duha i uma mjesta Cresa i fratara koji su ovdje živjeli i radili. 
Muzej posjeduje vrijedne slike, skulpture, crkveno posuđe, crkveno 
ruho, kodekse, inkunabule, vrijedne knjige znanstvenog i liturgij- 
skog sadržaja, korale ukrašene minijaturama, dokumente iz arhiv- 
ske građe, razne uporabne predmete i alate i dr. 


Vrata na istočnoj strani velikog klaustra vode u mali klaustar, 
koji je sagrađen u XV. st. U njemu se također nalazi cisterna za 
vodu, za fratre. Na južnoj strani maloga klaustra nalaze se vrata 
koja vode u vrt samostana. Odmah na izlazu s lijeve strane nalazi 
se mali »opservatorij« ubikacije pojedinih evropskih gradova, dok 
na zidu samostana stoji uočljiva i zanimljiva sunčana ura. 


Knjižnica i arhiv 

Samostan posjeduje vrlo bogatu biblioteku i arhiv. Fundus bi- 
blioteke obuhvaća preko 10.000 svezaka, u kojima je sačuvan kon- 
tinuitet knjigotiska od samih početaka sve do danas. Veliki broj 
inkunabula i knjiga iz XVI. st. predstavlja posebno bogatstvo biblio- 
teke. Knjige su religioznog i svjetovnog sadržaja. To bogatstvo 
odraz je i duhovne potrebe i kulture braće koja su u samostanu 
živjela. To je ujedno i zahtjev vremena, budući da su u samostanu, 


uz konstantnu redovničku zajednicu, nekada bili i sjedište Provin- 
cije, i sjemenište za cijeli Red franjevaca konventualaca, i novicijat 


